ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
கனவு காணுங்கள், உறுதியுடன் இருங்கள், இந்தியாவின் முன்னேற்றத்திற்கு பங்களியுங்கள்; தொழில்முனைவோர்களுக்கு ஊக்கமளித்த மத்திய அமைச்சர் திரு. பியூஸ் கோயல்
இந்தியாவில் வணிகம் செய்வதை எளிதாக்குவது, தொழில் தொடங்குவது மற்றும் நடத்துவதை எளிதாக்குவதையும் அரசாங்கம் அர்ப்பணிப்புடன் மேம்படுத்தி வருவதாக மத்திய வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகம் மற்றும் ஜவுளித் துறை அமைச்சர் திரு. பியூஷ் கோயல் குறிப்பிட்டார்.
புதுதில்லியில் இன்று நடைபெற்ற பெரு வணிகத்தின் ‘தொழில்முனைவோர் அறிமுக' நிகழ்வில் உரையாற்றிய அவர், 2016 ஆம் ஆண்டில் 450 என்று இருந்த ஸ்டார்ட்அப்களின் எண்ணிக்கை, இன்று 1 லட்சத்திற்கும் அதிகமாக அதிகரித்து குறிப்பிடத்தக்க வளர்ச்சியைக் கண்டுள்ளளது. இது இந்தியாவை உலகின் மூன்றாவது பெரிய ஸ்டார்ட்அப் சுற்றுச்சூழல் அமைப்பாக மாற்றுகிறது என்றார்.
தனது சொந்த தொழில்முனைவு பயணத்தில் எதிர்கொண்ட சவால்கள் பற்றிய நுண்ணறிவுகளை அமைச்சர் பகிர்ந்து கொண்டார். பங்கேற்பாளர்கள் அனைவரும் பெரிய கனவு காணவும், உறுதியோடு இருக்கவும், இந்தியாவின் முன்னேற்றத்திற்கு பங்களிக்கவும் அமைச்சர் ஊக்குவித்தார். அவர்களின் வெற்றிக்கு தனது வாழ்த்துக்களை தெரிவித்த அவர், இந்தியாவிற்கு ஒளிமயமான எதிர்காலம் அமையும் வகையில் அவர்களின் வெற்றி திகழ வேண்டும் என்று தனது வாழ்த்துகளைத் தெரிவித்தார்.
ஜி-20 அமைப்பில் இந்தியாவின் தலைமைத்துவத்தின் போது இந்தியா அடைந்த உலகளாவிய அங்கீகாரத்தை எடுத்துரைத்த திரு கோயல், பிரதமர் திரு. நரேந்திர மோடியின் தொலைநோக்கு தலைமையின் கீழ் நாட்டில் மேற்கொள்ளப்பட்ட வளர்ச்சியை உலகிற்கு வெளிப்படுத்த இது எவ்வாறு ஒரு வாய்ப்பை வழங்கியது என்பதையும் அமைச்சர் பியூஸ் கோயல் குறிப்பிட்டார்.
சமூக நிதி மற்றும் அதிகாரமளித்தல் அமைச்சகம்
போதைப் பொருள் இல்லாத இந்தியா இயக்கம்
முதல் விரிவான தேசிய கணக்கெடுப்பின் தகவல்கள் மற்றும் போதைப்பொருள் கட்டுப்பாட்டு அமைப்பின் தகவல்களின் அடிப்படையில் அடையாளம் காணப்பட்ட 372 பாதிக்கப்படக்கூடிய மாவட்டங்களில் சமூக நீதி மற்றும் அதிகாரமளித்தல் அமைச்சகம் நஷா முக்த் பாரத் அபியான் எனப்படும் போதைப் பொருள் இல்லாத இந்தியா இயக்கத்தின் செயல்பாடுகளைத் தொடங்கியுள்ளது.
நஷா முக்த் பாரத் அபியான்  எனப்படும் போதைப் பொருள் இல்லாத இந்தியா இயக்கம் 2020 ஆகஸ்ட் 15 அன்று தொடங்கப்பட்டது, தற்போது 372 மாவட்டங்களில் இது செயல்படுத்தப்பட்டு வருகிறது. தமிழ்நாட்டில் 10 மாவட்டங்களிலும் புதுச்சேரியில் ஒரு மாவட்டத்திலும் இந்த இயக்கம் செயல்படுத்தப்படுகிறது.
உயர் கல்வி நிறுவனங்கள், பல்கலைக்கழக வளாகங்கள், பள்ளிகள் ஆகியவற்றில் சிறப்பு கவனம் செலுத்தி இளைஞர்கள், பெண்கள், குழந்தைகள் மத்தியில் போதைப்பொருள்களின் தீய விளைவுகள் குறித்த விழிப்புணர்வை ஏற்படுத்துவது இதன் நோக்கமாகும்.
இதுவரை, களத்தில் மேற்கொள்ளப்பட்ட பல்வேறு நடவடிக்கைகள் மூலம், 3.34 கோடி இளைஞர்கள் மற்றும் 2.22 கோடி பெண்கள் உட்பட, 10.47 கோடி மக்களுக்கு போதைப்பொருள் பயன்பாட்டை தவிர்க்க வேண்டும் என்ற விழிப்புணர்வு ஏற்படுத்தப்பட்டுள்ளது.
போதைப்பொருள் இல்லா இந்தியா இயக்கம் தொடர்பான தேசிய இணையதள உறுதிமொழி இயக்கத்தில் 99,595 கல்வி நிறுவனங்களைச் சேர்ந்த 1.67 கோடி மாணவர்கள் போதைப்பொருள் தவிர்ப்பு குறித்து உறுதிமொழி எடுத்துள்ளனர்.
வாழும் கலை, பிரம்ம குமாரிகள் மற்றும் சந்த் நிரங்கரி மிஷன் போன்ற ஆன்மீக மற்றும் சமூக சேவை அமைப்புகளுடன் இந்த இயக்கம் தொடர்பாக புரிந்துணர்வு ஒப்பந்தங்கள் கையெழுத்திடப்பட்டுள்ளன.
இத்தகவலை சமூக நீதி மற்றும் அதிகாரமளித்தல் துறை இணையமைச்சர் திரு. நாராயணசாமி மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
சமூக நிதி மற்றும் அதிகாரமளித்தல் அமைச்சகம்
ஆஸ்திரேலியாவின் மெல்போர்ன் பல்கலைக்கழகத்துடன் மாற்றுத்திறனாளிகள் மேம்பாட்டுத்துறையும், சமூக நீதி மற்றும் அதிகாரமளித்தல் அமைச்சகமும் இணைந்து ஏற்பாடு செய்துள்ள மனநலம்- கொவிட்-19க்கும் அப்பால் என்ற சர்வதேச கருத்தரங்கம் நாளை நடைபெறுகிறது
ஆஸ்திரேலியாவின் மெல்போர்ன் பல்கலைக்கழகத்துடன், மாற்றுத்திறனாளிகள் மேம்பாட்டுத்துறையும், சமூக நீதி மற்றும் அதிகாரமளித்தல் அமைச்சகமும் இணைந்து நடத்தும் மனநலம்- கொவிட்-19க்கும் அப்பால் என்ற சர்வதேச கருத்தரங்கம் காணொலி காட்சி வாயிலாக நாளை,  நடைபெறுகிறது. மத்திய சமூக நீதி மற்றும் அதிகாரமளித்தல் அமைச்சர் டாக்டர் தாவர் சந்த் கெலாட் தொடங்கி வைக்கும் இந்தக் கருத்தரங்கில், ஆஸ்திரேலிய-இந்திய நிறுவன தலைவர் பேராசிரியர் கிரேக் ஜெப்ரி, உள்ளிட்ட பலர் கலந்து கொள்கின்றனர்.
இந்தக் கருத்தரங்கில் கொரோனா பெருந்தொற்றினால் ஏற்பட்டுள்ள மன உளைச்சல்கள் குறித்து நிபுணர்கள் விவாதிப்பார்கள்.
இந்த கருத்தரங்கின் நேரலையை கீழ்காணும் இணைய தள முகவரியில் காணலாம் https://youtu.be/GcNKczaqVsQ
மேலும் விவரங்களுக்கு இந்த செய்தி குறிப்பில் ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1662302
----
(Visitor Counter : 144
பிரதமர் அலுவலகம்
தேசிய விளையாட்டுப் போட்டிகளில் பங்கேற்போரிடையே கர்பா நடனம் பிரபலமடைந்து வருவது குறித்துப் பிரதமர் மகிழ்ச்சி தெரிவித்துள்ளார்
விளையாட்டுப் போட்டிகள் பல்வேறு கலாச்சாரங்களைப் பற்றி அறிந்துகொள்ள வீரர்களுக்கு வாய்ப்பளிக்கிறது என்று பிரதமர் திரு நரேந்திர மோடி கூறினார்.
இந்திய விளையாட்டு ஆணையத்தின் ட்விட்டருக்கு பதிலளித்துப், பிரதமர் வெளியிட்ட ட்விட்டர் செய்தியில் கூறியிருப்பதாவது:
"விளையாட்டுப் போட்டிகள் சுவாரசியமானவை, ஏனெனில் அவை வீரர்களுக்குப் பல்வேறு கலாச்சாரத்தைக் கொண்டவர்களுடன் பழகுவதற்கான வாய்ப்பை வழங்குகின்றன. தேசிய விளையாட்டுப் போட்டிகளில் பங்கேற்போரிடையே கர்பா நடனம் பிரபலமடைந்து வருவதைக் காண மகிழ்ச்சியாக இருக்கிறது."
அறிவியல் மற்றும் தொழில்நுட்பத்துறை
தேன்கூடுகள் தொழில்நுட்பம் போல், ஒலி கட்டுப்பாட்டு தாள் உருவாக்கம் Noise Control Sheet Absorber developed
தேன்கூடு தொழில்நுட்பத்தில் ஒலி கட்டுப்பாட்டு காகித தேன் கூடு மற்றும் வலுவான பாலிமர் தேன் கூடு அமைப்பை இந்திய ஆராய்ச்சியாளர் ஒருவர் உருவாக்கியுள்ளார்.
இந்த தேன்கூடு அமைப்பு, ஒலி-உறிஞ்சும் பேனல்களாக செயல்பட்டு, ஒலி அதிர்வெண்ணை குறைந்த அதிர்வெண் வரம்புகளுக்கு சிதறடிக்கும். ஒலியியலை உருவாக்குவதிலும், சுற்றுச்சூழல் இரைச்சல் கட்டுப்பாடு தீர்வாகவும் இந்த தொழில்நுட்பத்தைப் பயன்படுத்தலாம்.
அதிக அதிர்வெண்களைக் கட்டுப்படுத்துவதில், பல பாரம்பரிய பொருட்கள் சிறந்தவை என்று கண்டறியப்பட்டுள்ளது. இருப்பினும், இயற்கையான தேன் கூடுகள், அவற்றின் வடிவியல் காரணமாக உயர் மற்றும் குறைந்த அதிர்வெண்களை திறம்பட கட்டுப்படுத்துவதாக கண்டறியப்பட்டுள்ளது.
இந்த நடத்தை, ஒலியியல் ஆற்றலை அதிர்வு ஆற்றலாக மாற்றுவதன் காரணமாக, கோட்பாடு பகுப்பாய்வு மற்றும் பரிசோதனைகளில் இருந்து கண்டுபிடிக்கப்பட்டது. இந்த அதிர்வு ஆற்றல், சுவர் தணித்தல் அம்சம் காரணமாக வெப்ப வடிவில் சிதறடிக்கப்படுகிறது.
இந்த அம்சத்தை பொறியியல் தீர்வாகப் பிரதிபலிப்பது, ஒலி மாசுபாட்டைக் கட்டுப்படுத்துவதற்கான, செலவு குறைந்த முறையை வழங்கலாம்.
ஐஐடி ஹைதராபாத்தில் உள்ள மெக்கானிக்கல் மற்றும் ஏரோஸ்பேஸ் இன்ஜினியரிங் துறை டாக்டர் பி. வெங்கடேசம் மற்றும் டாக்டர் சூர்யா, ஆகியோர் பயோமிமெடிக் டிசைன் முறையைப் பயன்படுத்தி இந்த அம்சத்தை பிரதிபலிக்கும் குறைந்த தடிமன் மற்றும் வலுவான ஒலி பேனல்களை உருவாக்கினர்.
இந்த வடிவமைப்பு முறையானது, தேன் கூடு மாதிரி ஒலி ஆற்றல் சிதறலின் இயற்பியலைப் புரிந்துக்கொண்டு அதன் வடிவமைப்பைப் பிரதிபலிக்கிறது.
மேலும் விவரங்களுக்கு, டாக்டர் பி. வெங்கடேசமை, 9912986892 என்ற போன் எண், venkatesham@mae.iith.ac.in என்ற இ-மெயில் முகவரியில் தொடர்பு கொள்ள முடியும்.
-----
(Visitor Counter : 238
பிரதமர் அலுவலகம்
போடோபா உபேந்திரநாத் பிரம்மாவை அவரது பிறந்தநாளில் நினைவு கூர்ந்த பிரதமர்
போடோபா உபேந்திரநாத் பிரம்மாவின் பிறந்தநாளை முன்னிட்டு பிரதமர் திரு.நரேந்திர மோடி அவருக்கு அஞ்சலி செலுத்தினார். போடோபா உபேந்திரநாத் பிரம்மாவின் வாழ்க்கை மக்கள் நலனுக்காக அர்ப்பணிக்கப்பட்டது என்று பிரதமர் குறிப்பிட்டார். இந்திய அரசும், அசாம் அரசும் அவரது கனவுகளை நனவாக்கவும், அற்புதமான போடோ மக்களுக்கு அதிகாரமளிப்பதற்காகவும் பல முயற்சிகளை மேற்கொண்டு வருவதாகப் பிரதமர் தெரிவித்தார்.
அசாம் முதல்வர் திரு. ஹிமந்த பிஸ்வா சர்மாவின் ட்விட்டர் பதிவுக்குப் பதிலளித்த பிரதமர், "போடோபா உபேந்திரநாத் பிரம்மாவின் வாழ்க்கை மக்கள் நலனுக்காக அர்ப்பணிக்கப்பட்டது. அவரது பிறந்தநாளில் அவரை நினைவு கூர்வோம். இந்திய அரசும், அசாம் அரசும் அவரது கனவுகளை நனவாக்கவும், அற்புதமான போடோ மக்களுக்கு அதிகாரமளிக்கவும் பல முயற்சிகளை மேற்கொண்டு வருகின்றன” எனக் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
ஜெனரிக் மருந்துகளை பரிந்துரைக்க மருத்துவர்களுக்கு அறிவுறுத்தல்
ஒவ்வொரு மருத்துவரும் பொதுவான பெயர்களைக் கொண்ட மருந்துகளை சட்டப்பூர்வமாகவும், பெரிய எழுத்துக்களிலும் பரிந்துரைக்க வேண்டும் என்று இந்திய மருத்துவ கவுன்சிலின் ஒழுங்குமுறை விதிகள் கூறுகின்றன. மேலும், இது தொடர்பாக இந்திய மருத்துவ கவுன்சில் 22.11.2012, 18.01.2013 மற்றும் 21.04.2017 ஆகிய தேதிகளில் சுற்றறிக்கைகளை வெளியிட்டது.
ஜெனரிக் மருந்துகளின் பரிந்துரையை உறுதி செய்யவும், பொது சுகாதார மையங்களில் வழக்கமான பரிந்துரை தணிக்கைகளை நடத்தவும் மாநிலங்களுக்கு அறிவுறுத்தப்பட்டுள்ளது.
அனைவருக்கும் மலிவு விலையில் ஜெனரிக் மருந்துகளை விற்பனை செய்வதற்காக, நாட்டின் அனைத்து மாவட்டங்களையும் உள்ளடக்கிய வகையில் 9600 க்கும் மேற்பட்ட பிரதமரின் ஜன் அவுஷாதி எனப்படும் பிரதமரின் மக்கள் மருந்தக மையங்கள்  அமைக்கப்பட்டுள்ளன. மக்கள் மருந்தகங்கள் தொடர்பாக சுகம் என்ற மொபைல் செயலியும் உள்ளது. மேலும் இத்திட்டம் குறித்த விழிப்புணர்வை மேலும் ஏற்படுத்துவதற்காக ஒவ்வொரு ஆண்டும் மார்ச் 7 ஆம் தேதி ஜன் அவுஷாதி தினம் கொண்டாடப்படுகிறது.
தேசிய சுகாதார இயக்கத்தின் கீழ், பொது சுகாதார மையங்களில் அத்தியாவசிய ஜெனரிக் மருந்துகளை இலவசமாக வழங்க ஆதரவு வழங்கப்படுகிறது.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சுகாதாரம் மற்றும் குடும்ப நலத்துறை அமைச்சகம்
2014ம் ஆண்டு முதல் 132 அரசு மருத்துவக் கல்லூரிகள், 77 தனியார் மருத்துவ கல்லூரிகளுக்கு ஒப்புதல்
நாடாளுமன்றத்தின் மாநிலங்களவையில் கேள்வி ஒன்றுக்கு மத்திய சுகாதார மற்றும் குடும்பநலத்துறை இணையமைச்சர் டாக்டர் பாரதி பிரவீன் பவார் எழுத்துபூர்வமாக இன்று தாக்கல் செய்த பதிலில் கூறியதாவது:
தேசிய மருத்துவ ஆணையம் தெரிவித்தபடி, கடந்த 2014ம் ஆண்டு முதல் 132 அரசு மருத்துவக் கல்லூரிகள், 77 தனியார் மருத்துவக் கல்லூரிகளுக்கு ஒப்புதல் வழங்கப்பட்டுள்ளன. இளநிலை மருத்துவ படிப்புகளில் இடங்களின் எண்ணிக்கை 72 சதவீதம் அதிகரிக்கப்பட்டுள்ளது. 2014ம் ஆண்டுக்கு 51, 348 இருந்த இடங்கள் தற்போது 88,120 ஆக அதிகரிக்கப்பட்டுள்ளது. முதுநிலை மருத்துவ படிப்புக்கான இடங்கள் 78 சதவீதம் அதிகரிக்கப்பட்டுள்ளன. 2014ம் ஆண்டுக்கு முன்பு, 31,185-ஆக இருந்த இடங்கள் தற்போது 55,595 ஆக அதிகரிக்கப்பட்டுள்ளது.
உத்தரப் பிரதேசத்தில் கடந்த 2014ம் ஆண்டு முதல் அரசுத் துறையில் 21 மருத்துவ கல்லூரிகளுக்கும், தனியார் துறையில் 16 மருத்துவ கல்லூரிகளுக்கும் ஒப்புதல் வழங்கப்பட்டுள்ளதாக தேசிய மருத்துவ கவுன்சில் தெரிவித்துள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1778831
(Visitor Counter : 178
பாதுகாப்பு அமைச்சகம்
ராணுவத்தின் நவீனமயம், பாதுகாப்பு துறையில் புதிய நடவடிக்கைகள் உள்ளிட்ட பல்வேறு முக்கிய அறிவிப்புகள்
நாடாளுமன்றத்தின் மக்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த பாதுகாப்பு இணை அமைச்சர் திரு ஸ்ரீபத் நாயக் கீழ்க்கண்ட தகவல்களை அளித்தார்.
ஐந்து புதிய ரஃபேல் போர் விமானங்கள் இந்திய விமானப் படையில் 2020 செப்டம்பர் 10 அன்று இணைக்கப்பட்டன.
விமானப் படையின் அனைத்து பிரிவுகளிலும் நிரந்தர பெண் அலுவலர்களை பணியமர்த்த பரிசீலிக்கப்பட்டு வருகிறது. 2008-ஆம் ஆண்டு முதலே இந்த பணியில் கடற்படை ஈடுபட்டு வருகிறது.
பாதுகாப்பு படைகளின் நவீனமயமாக்கலுக்காக 2015-16-இல் ரூ 62,235.54 கோடி செலவழிக்கப்பட்ட நிலையில், 2019-20-இல்
இந்த தொகை தோராயமாக ரூ 91,128.74 கோடி
ஆக உயர்ந்தது. நடப்பாண்டில் ஜூலை 31 வரை
ரூ 31747.06 கோடி செலவழிக்கப்பட்டுள்ளது.
இராணுவம், கடற்படை மற்றும் விமானப் படையில் கொவிட்-19 தொற்றால் பாதிப்படைந்தவர்கள் எண்ணிக்கை முறையே 16758, 1365 மற்றும் 1716 ஆகும். இராணுவத்தில் 32 பேரும் விமானப்படையில் 3 பேரும் உயிரிழந்த நிலையில் கடற்படையில் கொவிட்-19க்கு யாரும் இதுவரை உயிரிழக்கவில்லை.
இராணுவ நிலத்தை சட்டத்திற்குப் புறம்பாக கையகப்படுத்தி உள்ளவர்கள் மீது வழக்குகள் பதிவு செய்யப்பட்டு நீதிமன்றம் மூலம் நடவடிக்கைகள் எடுக்கப்பட்டு வருகின்றன. வரும் காலங்களில் இது போன்ற செயல்களை தடுப்பதற்காக இராணுவ நிலங்களின் கணக்கெடுப்பு, மாநில அரசுகளுடன் ஆலோசனை உள்ளிட்ட நடவடிக்கைகள் மேற்கொள்ளப்பட்டு வருகின்றன.
2018, 2019 மற்றும் 2020  ஆகிய ஆண்டுகளில் 7.586 ஏக்கர்கள் இராணுவ நிலம் ஆக்கிரமிப்பு செய்யப்பட்டிருந்தது கண்டறியப்பட்டது. இதில், 4.11 ஏக்கர் நிலம் இதே காலகட்டத்தில் ஆக்கிரமிப்பில் இருந்து விடுவிக்கப்பட்டது.
கடந்த நிதியாண்டில் , 38 ஒப்பந்தங்கள் இந்திய விற்பனையாளர்களுடனும் 32 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன. இந்த ஆண்டு ஜூலை மாதம் வரை ராணுவ தளவாடங்கள் கொள்முதலுக்காக 10 ஒப்பந்தங்கள் இந்திய விற்பனையாளர்களுடனும் 6 ஒப்பந்தங்கள் வெளிநாட்டு விற்பனையாளர்களுடனும் கையெழுத்திடப்பட்டன.
(Visitor Counter : 143
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 203.03 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 202.97 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 3.83 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1859983
எரிசக்தி அமைச்சகம்
இந்திய எரிசக்தித் தொகுப்புக் கழகத்தின் தடுப்பூசி முகாம்கள் நாடு முழுவதும் தீவிரம்
மத்திய எரிசக்தி அமைச்சகத்தின் கீழ் மகாரத்னா பொதுத்துறை நிறுவனமாக இயங்கும் இந்திய எரிசக்தித் தொகுப்புக் கழகம், கொவிட்-19 பெருந்தொற்றுக்கு எதிராகப் போராடும் வகையில் அனைத்து பணியாளர்கள் மற்றும் அவர்களது குடும்பத்தாருக்கு உதவிகளை அளித்து வருகின்றது. அதன் ஒரு பகுதியாக இந்த நிறுவனத்தின் பல்வேறு அலுவலகங்களில் தடுப்பூசி முகாம்களுக்கு ஏற்பாடு செய்யப்பட்டது.
இந்திய எரிசக்தித் தொகுப்புக் கழகத்தின் மேற்கு மண்டலம்-I, நாக்பூர் நகராட்சியுடன் இணைந்து அங்கு ஓர் தடுப்பூசி முகாமை நடத்தியது. ஊழியர்கள், அவர்களைச் சார்ந்தவர்கள், ஒப்பந்தப் பணியாளர்கள், 45 வயதிற்கு மேற்பட்ட பாதுகாப்பு அதிகாரிகளுக்கு இந்த முகாமில் தடுப்பூசி போடப்பட்டது. மொத்தம் 40 பேர் தடுப்பூசியைப் போட்டுக் கொண்டனர். வோக்ஹார்ட் மருத்துவமனையுடன் இணைந்து நாக்பூரில் நடைபெற்ற மற்றொரு முகாமில் 143 பேருக்குத் தடுப்பூசி செலுத்தப்பட்டது. மும்பையின் ஹிராநந்தனி மருத்துவமனையுடன் இணைந்து நவி மும்பை மற்றும் மும்பையில் உள்ள நிறுவனங்களில் பணிபுரியும் ஊழியர்கள் மற்றும் அவர்களது குடும்பத்தார் உட்பட மொத்தம் 55 பேருக்குக் கடந்த 10-ஆம் தேதி மும்பையில் ஏற்பாடு செய்யப்பட்ட முகாமில் தடுப்பூசி போடப்பட்டது.
ரூர்கேலாவில் உள்ள இந்திய எரிசக்தித் தொகுப்புக் கழகத்தின் துணை மின் நிலையம், ரூர்கேலா நகராட்சி அமைப்புடன் இணைந்து அருகிலுள்ள தடுப்பூசி மையத்தில் கொவிட்- 19 தடுப்பூசியை செலுத்துவதற்கு பதிவு செய்யும் பணிகளில் ஈடுபட்டது. 100 பேருக்கு பதிவு செய்யப்பட்டு, அவர்களுக்குத் தடுப்பூசியும் போடப்பட்டது. இதன்மூலம் ரூர்கேலா துணை மின் நிலையத்தில் பணிபுரியும் அனைத்து ஊழியர்களுக்கும், உதவியாளர்களுக்கும், அவர்களது குடும்ப உறுப்பினர்களுக்கும் தடுப்பூசி போடப்பட்டுவிட்டது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726567
----
(Visitor Counter : 139
பிரதமர் அலுவலகம்
திரு குருநானக் தேவ் அவர்களின் வாழ்க்கை குறித்த புத்தகத்தை பிரதமர் வெளியிட்டார்
பிரதமர் திரு நரேந்திர மோடி, திரு குருநானக் தேவ் அவர்களின் வாழ்க்கை மற்றும் குறிக்கோள்கள் குறித்த புத்தகத்தை வெளியிட்டார்.
இது குறித்து திரு மோடி வெளியிட்டுள்ள டுவிட்டர் செய்தியில், “திரு குருநானக் தேவ் அவர்களின் வாழ்க்கை மற்றும் குறிக்கோள்கள் குறித்த புத்தகத்தை வெளியிட்டேன். இந்தப் புத்தகத்தை சண்டிகரை சேர்ந்த திரு கிர்பால் சிங் எழுதியுள்ளார்”, என்று குறிப்பிட்டுள்ளார்.
(
பழங்குடியினர் நலத்துறை அமைச்சகம்
"தகவல் தொழில்நுட்பம் சார்ந்த உதவித் தொகைத் திட்டங்களின் மூலம் பழங்குடியினரின் மேம்பாட்டிற்காக" ஸ்கோச் தங்க விருதை பழங்குடியினர் விவகாரங்கள் அமைச்சகம் பெற்றது.
அமைச்சகத்தின் உதவித்தொகைப் பிரிவின் "தகவல் தொழில்நுட்பம் சார்ந்த உதவித்தொகைத் திட்டங்களின் மூலம் பழங்குடியினரின் மேம்பாட்டிற்காக" ஸ்கோச் தங்க விருதை பழங்குடியினர் விவகாரங்கள் அமைச்சகம் பெற்றது
66-வது ஸ்கோச் 2020 போட்டிக்கு "டிஜிட்டல் ஆளுகையின் மூலம் கோவிட்டுக்கு இந்தியா எதிர்வினை ஆற்றுகிறது" என்று பெயரிடப்பட்டிருந்தது. டிஜிட்டல் இந்தியா, மின்-ஆளுகை 2020 போட்டியில் பழங்குடியினர் விவகாரங்கள் அமைச்சகம் கலந்து கொண்ட நிலையில், முடிவுகள் நேற்று, அதாவது 30 ஜூலை 2020, அன்று அறிவிக்கப்பட்டன. டிஜிட்டல் இந்தியா கனவுகளை அடைவதற்கும், வெளிப்படைத் தன்மை மற்றும் சேவைகளை எளிதாக வழங்குவதற்குமான இந்திய அரசின் உறுதியான செயல்பாட்டை நோக்கிய ஒரு முன்னேற்றம் இந்தத் திட்டமாகும். 'டிஜிட்டல் இந்தியா' என்னும் மிகப்பெரிய லட்சியத்தை அடைவதற்கும், மின்-ஆளுகையின் மேம்பட்ட இலக்கை எட்டுவதற்கும், அனைத்து 5 உதவித் திட்டங்களையும் நேரடிப் பலன் பரிமாற்றத் தளத்துடன், நேரடிப் பலன் பரிமாற்ற இயக்கத்தின் உதவியுடன் பழங்குடியினர் விவகாரங்கள் அமைச்சகம் இணைத்தது. மத்தியப் பழங்குடியினர் விவகாரங்கள் அமைச்சர், திரு. அர்ஜுன் முண்டா மற்றும் இணை அமைச்சர் திருவாளர். ரேணுகா சிங் அரோரா ஆகியோர் 12 ஜூன், 2019 அன்று இந்தத் திட்டத்தைத் தொடங்கி வைத்தனர்.
2019-20-ஆம் ஆண்டில், 5 உதவித் திட்டங்களின் கீழ், நேரடிப் பலன் பரிமாற்றம் மூலம் 31 மாநிலங்கள் மற்றும் யூனியன் பிரதேசங்களில் உள்ள மாணவர்களின் வங்கிக் கணக்குகளுக்கு ரூ 2,500 கோடி அனுப்பி வைக்கப்பட்டது. இணையச் சேவைகள் மூலம் தகவல்களைப் பகிர மாநிலங்களுக்கு இந்தத் தளம் வசதியளிப்பதால், முன்மொழிதல்கள், UCக்கள் மற்றும் SOE-க்களை ஆன்லைன் மூலம் மாநிலங்கள் பதிவேற்றலாம். நிதி வெளியீட்டுக்குத் தேவைப்படும் காகிதம் சார்ந்த UC கண்காணிப்பில் இருந்து, தகவல் சார்ந்த நிதி வெளியீடு மற்றும் கண்காணிப்புச் செயல்முறைக்கான பெரும் மாற்றத்தை இது கொண்டு வந்தது. நிதி உதவி வெளியீட்டு நேரத்தை இது குறிப்பிட்ட அளவு குறைத்ததால், சேர்க்கை நடைபெற்ற அதே கல்வி ஆண்டில் உதவித் தொகையை வெளியிட தற்போது முடிகிறது. தகவல் பகுப்பாய்வு மையத்துடன் பழங்குடியினர் விவகாரங்கள் அமைச்சகம் இணைந்துள்ளதால், மாநிலவாரியான தகவல் பகுப்பாய்வு அறிக்கைகளை அது ஆராய்ந்து தயாரிக்கிறது. இது தகவல் சார்ந்த திட்டமிடுதலுக்கு உதவுகிறது. முனைவர் பட்டம் பெறுவதற்காக அமைச்சகம் நடத்தும் ஆதரவு ஊதியத்திட்டத்தில், அனைத்து 331 பல்கலைக்கழகங்களும் இணையதளத்துடன் இணைக்கப்பட்டிருப்பதால், விண்ணப்பத்தை ஆன்லைன் மூலம் சரிபார்க்க முடிகிறது. மின்னணு மற்றும் தகவல் தொழில்நுட்ப அமைச்சகத்தால் உருவாக்கப்பட்டுள்ள டிஜி-லாக்கருடன் இந்தத் தளம் இணைக்கப்பட்டிருப்பதால், கோப்புகள் நேரடியாக பெறப்பட்டு, சரிபார்க்கும் நேரம் மிச்சமாகிறது.
சுகாதாரம் மற்றும் குடும்ப நலத்துறை அமைச்சகம்
நாடு தழுவிய ரத்த தான அமிர்தப் பெருவிழாவின் ஒரு பகுதியாக ராம் மனோகர் லோஹியா மருத்துவமனையில் “உலக ரத்த தான தினத்தை” மத்திய சுகாதாரம் மற்றும் குடும்பநலத்துறை இணை அமைச்சர் பேராசிரியர் எஸ் பி சிங் பாகெல் தொடங்கிவைத்தார்
நாடு தழுவிய ரத்த தான அமிர்தப் பெருவிழாவின் ஒரு பகுதியாக ராம் மனோகர் லோஹியா மருத்துவமனையில் “உலக ரத்த தான தினத்தை” மத்திய சுகாதாரம் மற்றும் குடும்பநலத்துறை இணை அமைச்சர் பேராசிரியர் எஸ் பி சிங் பாகெல் தொடங்கிவைத்தார்.
இந்த நிகழ்ச்சியில் பேசிய அவர், ரத்த தானம் என்பது உயர்வானது என்றும் நமது வளமான கலாச்சாரமும் சேவை மற்றும் ஒத்துழைப்பு பாரம்பரியமும் இதில் ஆழமாக வேரூன்றி உள்ளது என்றும் கூறினார். இந்தியாவில் சராசரியாக ஒவ்வொரு ஆண்டும் 14.6 மில்லியன் யூனிட் ரத்தம் தேவைப்படுவதாகவும் எப்போதும் ஒரு மில்லியன் யூனிட் ரத்தம் பற்றாக்குறையாக உள்ளது என்றும் அவர் தெரிவித்தார். ரத்த தானம் பற்றிய புரிதலும் விழிப்புணர்வும் குறைவாக இருப்பதோடு பல கற்பிதங்களும் ஆரோக்கியமாக உள்ள ஒருவரை ரத்த தானம் செய்யாத வகையில், ஊக்கமிழக்கச் செய்கிறது என்று அவர் கூறினார்.
தொழில்நுட்ப முன்னேற்றங்கள் ஏற்பட்டுள்ள போதும் ரத்தத்திற்கு மாற்றாக எதுவும் இல்லை என்றும் ஒரு யூனிட் ரத்தம் 3 உயிர்களைப் பாதுகாக்க முடியும் என்றும் திரு பாகெல் தெரிவித்தார். ரத்த தானம் முதல் நிலையை பலவீனமாக்கிறது என்பது தவறான கருத்து என்று கூறிய அவர், ரத்த தானம் செய்த 24 – 48 மணி நேரத்திற்குள் ரத்தத்தில் பிளாஸ்மாவும் 3 வாரங்களுக்குள் ரத்த சிவப்பு அணுக்களும் சில நிமிடங்களுக்குள் வெள்ளை அணுக்கள் மற்றும் பிளேட்லெட்கள் உருவாகி வருகின்றன என்றார்.
ரத்த தானம் மற்றும் உறுப்பு தானத்தின் முக்கியத்துவம் பற்றி எதிர்காலத் தலைமுறைக்கு நாம் உணர்த்தவேண்டும் என்று அவர் கேட்டுக்கொண்டார்.
ரத்த தான முகாமில் பங்கேற்றவர்களைச் சந்தித்த அமைச்சர், 100 முறைக்கு மேல் ரத்த தானம் செய்தவர்களைப் பாராட்டினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932285
உள்துறை அமைச்சகம்
தேசிய ஒருமைப்பாடு வாரம் நாளை தொடங்குகிறது
சமூக நல்லிணக்கம், தேசிய ஒருமைப்பாடு மற்றும் துடிப்பான பெருமை, ஒருங்கிணைந்த கலாச்சாரம் மற்றும் தேசியத்துவத்தைப் போற்றி வலியுறுத்தும் வகையில், தேசிய ஒருமைப்பாட்டு வாரம் , நாடு முழுவதும் நாளை தொடங்கி, 2018, நவம்பர் 25 வரை கொண்டாடப்பட உள்ளது. இந்த வாரம் முழுவதும் தேசிய ஒருமைப்பாட்டை வலியுறுத்தும் வகையில், தினந்தோறும் ஒவ்வொரு நிகழ்ச்சிக்கு ஏற்பாடு செய்யப்பட்டுள்ளது.
இதன்படி, நவம்பர் 19, 2018 தேசிய ஒருமைப்பாட்டு தினமாகவும், 20 ஆம் தேதி சிறுபான்மையினர் நல தினமாகவும், 21 ஆம் தேதி மொழிவாரி நல்லிணக்க தினமாகவும், 22 ஆம் தேதி நலிவடைந்த பிரிவினர் தினமாகவும், 23 ஆம் தேதி கலாச்சார ஒற்றுமை தினமாகவும், 24 ஆம் தேதி மகளிர் தினமாகவும், 25 ஆம் தேதி பாதுகாப்பு தினமாகவும் கொண்டாடப்படும்.
நிதி அமைச்சகம்
பொது சுகாதாரக் கட்டமைப்பு என்பது ‘பொது சுகாதார முறையின் நரம்பு மண்டலம்’: பொருளாதார ஆய்வறிக்கை 2023
மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் தாக்கல் செய்த பொருளாதார ஆய்வறிக்கை 2022-23, ஆரம்ப சுகாதாரப் பராமரிப்பும் பொது சுகாதார கட்டமைப்பும் 'பொது சுகாதார முறையின் நரம்பு மண்டலம்' என்று குறிப்பிட்டுள்ளது, இது பொது சுகாதார சேவையை தொலைதூரத்திற்கும் அளிப்பதற்கு அடிப்படை ஆதரவு அமைப்பை உருவாக்குகிறது, சுகாதாரக் கட்டமைப்பு ஒரு நாட்டின் சுகாதார விநியோக ஏற்பாடுகள் மற்றும் நலன்தரும் வழிமுறைகளைப் புரிந்துகொள்வதற்கான ஒரு முக்கிய குறியீடாக அங்கீகரிக்கப்பட்டுள்ளது.
பொதுத்துறையில் சுகாதார உள்கட்டமைப்பை வலுப்படுத்துவதற்கு வழிவகுத்த சமீபத்திய சுகாதாரத் துறை சீர்திருத்தங்களை பொருளாதார ஆய்வு எடுத்துக்காட்டுகிறது. கிராமப் பகுதிகளில் சமுதாய சுகாதார மையங்கள், ஆரம்ப சுகாதார மையங்கள் மற்றும் துணை சுகாதார மையங்களின் எண்ணிக்கை அதிகரித்திருப்பதை இது எடுத்துகாட்டுகிறது. ஆயஷ்மான் பாரத் திட்டத்தின் கீழ், 1.5 லட்சம் சுகாதாரம் மற்றும் நல்வாழ்வு மையங்கள் 2022 டிசம்பர் 31-ம் தேதிக்கு முன்பாக பயன்பாட்டுக்கு கொண்டுவரப்பட்டுள்ளன. இந்த மையங்கள் விரிவான முதன்மை சுகாதார சேவைகளை மக்களுக்கு வழங்கி வருகின்றன.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1894911
பிரதமர் அலுவலகம்
இந்திய மருத்துவர்களின் செயல்திறன் மற்றும் புத்தாக்கத்திற்கு பிரதமர் பாராட்டு
கரு ஒன்றின் மிகச் சிறிய அளவிலான இருதயத்தில் அரிய வகை அறுவை சிகிச்சையை வெறும் 90 நொடிகளில் வெற்றிகரமாக மேற்கொண்ட இந்திய மருத்துவர்களின் செயல்திறன் மற்றும் புத்தாக்கத்தை பிரதமர் திரு நரேந்திர மோடி பாராட்டியுள்ளார்.
மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியாவின் ட்விட்டர் பதிவைப் பகிர்ந்து பிரதமர் தெரிவித்ததாவது:
“இந்திய மருத்துவர்களின் செயல்திறன் மற்றும் புத்தாக்கத் திறனைக் கண்டு பெருமை கொள்கிறேன்.”
அறிவியல் மற்றும் தொழில்நுட்பத்துறை
மின்சார லைன்களுக்கான அவசரகால மீட்பு முறையை உள்நாட்டிலேயே சென்னை சிஎஸ்ஐஆர்- எஸ்இஆர்சி உருவாக்கியுள்ளது
சென்னையைச் சேர்ந்த அமைப்பு பொறியில் ஆராய்ச்சி மையம் -யின் அறிவியல் மற்றும் தொழிலியல் ஆராய்ச்சி கவுன்சில்  பரிசோதனைக்கூடம், உள்நாட்டு தொழில்நுட்பம் ஒன்றை உருவாக்கியுள்ளது. மின்சார விநியோக கோபுரங்களில் திடீரென ஏற்படும் மின்தடையை, உடனடியாக சரி செய்யும் அவசர மீட்பு முறையே புதிதாக உருவாக்கப்பட்டுள்ளது. சிஎஸ்ஐஆர்- எஸ்இஆர்சி, அகமதாபாத்தைச் சேர்ந்த அத்வைத் இன்பராடெக் நிறுவனத்துடன் உரிமத்துக்கான ஒப்பந்தத்தை செய்து கொண்டுள்ளது.
தற்போது இந்த தொழில்நுட்பம் வெளிநாடுகளிலிருந்து இறக்குமதி செய்யப்படுகிறது. உலகிலேயே இந்த தொழில்நுட்பத்தை தயாரிக்கும் நிறுவனங்கள் மிகச்ச்சிலவே உள்ளதால், இதற்கான செலவு அதிகமாக உள்ளது. இந்த தொழில்நுட்ப மேம்பாடு முதன்முதலாக இந்தியாவில் இதனை உற்பத்தி செய்ய ஏதுவாகி உள்ளது. இந்தியா, சார்க் நாடுகள், ஆப்பிரிக்க நாடுகளில் இதற்கு தேவை அதிகமாக உள்ளது. எனவே, இந்த தொழில்நுட்ப உருவாக்கம், தற்சார்பு இந்தியா, மேக் இன் இந்தியா திட்டங்களுக்கு பெரிதும் உதவும்.
எளிதில் எடுத்துச் செல்லக்கூடிய வகையில், குறைந்த எடையைக் கொண்ட இந்த தொழில்நுட்பம், புயல், பூகம்பம் போன்ற இயற்கைச் சீற்றங்கள், மனிதத் தவறுகளால் ஏற்படும் மின்தடையை சீராக்க பெரிதும் உதவக்கூடியது. இந்த தொழில்நுட்பத்தை வைத்து, குறைந்த நேரத்தில் மின்சாரம் திரும்பக் கிடைக்க செய்ய முடியும். இயற்கைச் சீற்றங்களின் போது, மின் விநியோகத்தை சீரமைக்க பல நாட்கள் ஆகும் என்பதால், ஏற்படும் இழப்பை இது குறைக்க உதவும்.
இதற்கான ஒப்பந்தம், சென்னை சிஎஸ்ஐஆர்- எஸ்இஆர்சி இயக்குநர் பேராசிரியர் சந்தோஷ் கபூரியா, புதுதில்லி மத்திய மின் ஆணையத்தின் தலைமை பொறியாளர் திரு. எஸ்.கே.ராய் மகோபத்ரா ஆகியோர் முன்னிலையில் கையெழுத்தானது.
உருவாக்கப்பட்ட இஆர்எஸ் மாதிரி தோற்றம்
சென்னை சிஎஸ்ஐஆர்- எஸ்இஆர்சி உருவாக்கிய இஆர்எஸ் தொழில்நுட்பத்திற்கான உரிம ஒப்பந்தம், அகமதாபாத் அத்வைத் இன்பராடெக் நிறுவனத்துடன், சென்னை சிஎஸ்ஐஆர்- எஸ்இஆர்சி இயக்குநர் பேராசிரியர் சந்தோஷ் கபூரியா, புதுதில்லி மத்திய மின் ஆணையத்தின் தலைமை பொறியாளர் திரு. எஸ்.கே.ராய் மகோபத்ரா ஆகியோர் முன்னிலையில் கையெழுத்தானது.